OpenLLM-France/wikimedia huggingface dataset:
# Petroleum konderria (Montana)

Petroleum konderria (ingelesez: Petroleum County) Montanako konderri bat da, Ameriketako Estatu Batuetan. Hiriburua Winnett da. 2010eko zentsuaren arabera 494 biztanle zituen, Petroleum kilometro koadroko azaleran.

## Geografia

Petroleum konderriak 4.335,13 kilometro koadro ditu. Horietatik 49,04 ura dira. Beste 4.286,1 lurra dira. Biztanleria dentsitatea 0,11 da.

## Demografia

2010eko zentsoan bizi ziren 494 pertsonetatik 491 txuriak edo hispanoak dira. Horietatik hispano edo latino kategorian 5 dira. 0 beltzak edo afroamerikarrak. 0 amerikar natiboak ziren eta 0 Hawaii edo Pazifikoko irletako natiboak. 0 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 3 pertsonek kokatzen zuten.

### Biztanleria piramidea
## Kanpo estekak

* Datuak: Q496636
* Multimedia: Petroleum County, Montana / Q496636
# Petrolio-fintze

Petrolio-fintzea petrolioaren zatikatzea eta eraldaketa kimikoak barne hartzen dituen prozesu bat da, deribatu komertzialak ekoizteko.
Helburu horren arabera, oro har, prozesu horiek batera egiten dira findegi batean merkataritza-frakzioak ateratzeko.
Petrolioa hainbat hidrokarburoren nahasketa bat da, eta hainbat tratamendu egin behar zaizkio errekuntzako motorretan eta industriaren adar desberdinetan erabili ahal izateko. Askotan, petrolioaren kalitatea jatorriaren oso mende dago. Jatorriaren, kolorearen, biskositatearen, sufre-edukiaren, jariakortasun-puntuaren edo mineral-edukiaren arabera ezberdina da. Beraz, findegiek faktore horiek hartzen dituzte kontuan.
Findegi bat petrolio gordin-sorta zabala maneiatzeko diseinatu behar dute. Jakina, findegi batzuk petrolio gordin bakarra prozesatzeko diseinatuta daude, baina kasu berezi horietan zenbatetsitako baliabide gordina oso garrantzitsua da.
Findegi sinpleak eta konplexuak daude. Findegi sinpleek prozesamendu-unitate gutxi batzuk baino ez dituzte, findegi konplexuek askoz gehiago dituzten bitartean.
Horiek dituzten herrialdeetan, findegiak batez ere kostaldean kokatzen dira, garraio-gastuak eta oliobideak eraikitzeko gastuak aurrezteko.
Findegia dagoen lekuaren arabera, bai eta prozesatutako petrolio gordinaren izaeraren arabera ere (adibidez, BTS edo HTS gordina, aromatikoa edo gordin naftalenikoa), findegiaren helburua eta egitura desberdina da; baita tokiko behar posibleen arabera ere, findegia oso sinplea edo oso konplexua izan daiteke. Askotan, Europan, Estatu Batuetan eta, oro har, erregai-premiak handiak diren eremuetan, findegien egitura konplexua da. Garapen-bidean dauden herrialdeetan, aldiz, egitura hori nahiko sinplea da.
Petrolio gordina, findegira iritsitakoan, biltegi handietan biltegiratzen da. Oro har, gordina sufre-edukiaren arabera biltegiratzen da, eta eduki txikikoa (BTS) sufre-eduki altutik (HTS) bereizita biltegiratzen da. Berdin gertatzen da tratamenduan. Merkatuaren eskariaren arabera, lehenik BTSa tratatzen da ziklo batean, HTS ziklo bat tratatu aurretik, BTSko produktuak HTSkoekin kutsa ez daitezen. Bestela, produktuak prozesatzen direnetik ordu gutxi batzuk igaro ondoren, hala badagokio, HTS produktuen edukiontzietara joaten dira birprozesatzeko.

## Kanpo estekak

* Datuak: Q214261
* Multimedia: Petroleum refining / Q214261
# Petrolia (Texas)

Petrolia Texasko hiri bat da. Clay konderrian kokatua dago. 2010ean 686 biztanle zituen, 1,91 kilometro koadrotan banatuta.

## Ikus, gainera

* Clay konderria

## Kanpo estekak

* Datuak: Q976265
# Petrolina de Goiás

Petrolina de Goiás Brasilgo udalerri bat da, Goiás estatuan kokatua. 9.573 biztanle ditu 531,3 km²ko eremuan.

## Ikus, gainera

* Goiás

## Kanpo estekak

* Datuak: Q991127
* Multimedia: Petrolina de Goiás / Q991127
# Petrolio-hobi

Petrolio-hobia lurrazpiko hidrokarburoen metaketa natural bat da, arroka porotsu edo hautsietan (harri biltegia) dagoena. Hidrokarburo naturalak, petrolio gordina eta gas naturala kasu, iragazkortasun txikiko harri supraiazenteen formazioek atxikitzen dituzte.
Petrolio-hobi primarioa izan daiteke, sortu den harkaitzean bertan dagoenean, edo, bestela, bigarren mailako hobi bat izan daiteke, urruneko leku batean sortu zenean eta orain dagoen lekuraino jariatuz joan denean. Mugimendu horrekin, zenbait propietate aldatu ziren.

## Eraketa

Petrolioa litosferan sortzen da, iraganeko organismoen (fosilen) hondakinetatik abiatuta. Hondakin horiek kopuru handitan metatzen dira itsasoetako edo iragan geologikoko eremu lakustreetako hondo anoxikoetan, eta, ondoren, sedimentu-geruza lodiek estaltzen dituzte. Milioika urtetako eraldaketa kimikoak (cracking), diagenesi garaiko beroaren eta presioaren ondorioz, mikroorganismoen (animaliak eta landareak) hondarrak petrolio eta gas natural bihurtu ziren. Roy Murmik, Schlumbergerreko aholkulari batek, honela deskribatu zuen prozesua: «Planktona eta algak, proteinak eta itsasoan flotatzen duen bizitza, hiltzen direnean hondora erortzen dira, eta organismo horiek dira gure petrolioaren eta gasaren jatorria. Metatutako sedimentuarekin lurperatzen direnean eta tenperatura egokira iristen direnean, 50-70ºC-tik gora hasten dira prestatzen. Eraldaketa horrek, aldaketa horrek, mugitu edo migratu egiten diren hidrokarburo likido bihurtzen ditu, gure gas- eta petrolio-biltegiak osatzera iritsiz».
Petrolio- edo gas-hobien eraketak lau etapa behar ditu sedimentu-arro baten barruan eboluzio diagenetikoan: sedimentuen azpiko lurperatze sakona, berotzea eta presioa, hidrokarburoen migrazioa iturritik (arroka ama) eremu porotsu bateraino (arroka-biltegia) eta arroka iragazgaitzek atxikitzea (petrolio-tranpa). Garrantzitsua da, halaber, denboraren faktorea kontuan hartzea; iradokitzen da Ohio ibaiaren haranak Ekialde Ertain osoan aldi berean dagoen petrolioa bezainbeste izan zezakeela, baina ihes egin du eusten zion tranpa geologikorik ez zegoelako. Ipar itsasoaak, aldiz, itsas mailaren milioika urteko aldaketei eutsi die, 150 petrolio-hobi baino gehiago eskainiz.
Prozesua, oro har, berdina izan arren, hainbat ingurumen-faktorek hobi ugari sortzen dituzte. Ia arro sedimentario guztietan daude hobiak, lurrazaletik hasi eta 9.000 metroko sakoneraraino, eta forma, tamaina eta adin ugari dituzte; hala ere, petrolio kantitate handiena Kretazeoko ekuatore itsasoetan metatutako materia organikotik dator.

## Erreferentziak

* ↑ Elhuyar Hiztegia
* ↑ (Ingelesez) «The Making of Oil: Birth of a Reservoir» Schlumberger Excellence in Educational Development.
* ↑ Agueda, J.; Anguita, F.; Araña, V.; López Ruiz, J. & Sánchez de la Torre, L.. (1977). Geología. Madril: Editorial Rueda, S.L., 448 or. ISBN 84-7207-009-3..

## Kanpo estekak

* Datuak: Q1845437
# Petrolina

Petrolina Brasilgo udalerri bat da, Pernambuco estatuan kokatua. 386.786 biztanle ditu 4.561,872 km²ko eremuan.

## Ikus, gainera

* Pernambuco

## Kanpo estekak

* Datuak: Q842143
* Multimedia: Petrolina / Q842143
# Petrolia (Pennsylvania)

Petrolia Pennsylvaniako borough bat da. Butler konderrian kokatua dago. 2010ean 212 biztanle zituen, 1,03 kilometro koadrotan banatuta.

## Ikus, gainera

* Butler konderria

## Kanpo estekak

* Datuak: Q1183223
# Pelzer (Hego Carolina)

Pelzer Ameriketako Estatu Batuetako inkorporatutako herri bat da. Anderson konderrian dago, Hego Carolina estatuan. 1.344 biztanle ditu, 2,518806 kilometro koadroko azaleran banatuta.

## Ikus, gainera

* Anderson konderrian

## Kanpo estekak

* Datuak: Q1978255
# Pemba (Mozambike)

    Artikulu hau Mozambikeko hiriari buruzkoa da; beste esanahietarako, ikus «Pemba».
Pemba Mozambikeko Cabo Delgado Probintziako hiriburua da. 84.897 biztanle zituen 1997an.

## Kanpo estekak

* Datuak: Q498048
* Multimedia: Pemba / Q498048
# Pema Tshering

Pema Tshering (1951ko uztailaren 15a) arkularia da. Bhutan ordezkatu zuen 1988ko Udako Olinpiar Jokoetan eta 1992ko Udako Olinpiar Jokoetan.

## Erreferentziak

* ↑ Pema Tshering
* ↑ Pema TSHERING

## Kanpo estekak

* Datuak: Q2068451
# Pelynt

Pelynt, kornubieraz: Pluwnennyd edota Pluwnonna, Ingalaterrako Kornualles konderriko parrokia zibil eta herri bat da.

## Kanpo estekak

* Datuak: Q7161819
* Multimedia: Pelynt / Q7161819
# Pem Tshering

Pem Tshering (1975eko irailaren 10a) arkularia da. Bhutan ordezkatu zuen 1992ko Udako Olinpiar Jokoetan.

## Erreferentziak

* ↑ Pem Tshering
* ↑ Pem TSHERING

## Kanpo estekak

* Datuak: Q20670794
# Pelée mendia

Pelée mendia (frantsesez: Montagne Pelée, "mendi burusoil") Martinika uharteko iparraldeko ertzean dagoen sumendi aktibo bat da, Antilla Txikiak arku bolkanikoaren barruan kokatuta dagoena, aktibitate plinianoarekin.
Lurreko sumendi suntsitzaileenetarikoa da Pelée mendia, eta bere konoa errauts eta laba solidotutako geruzez osatuta dago.
Famatua da 1902. urtean eragin zuen suntsipen ikaragarriagatik, eztanda horretan 30.121 pertsona hil ziren.

## Kanpo estekak

* Datuak: Q76309
* Multimedia: Mount Pelée / Q76309
# Pemba

Pemba izenarekin hainbat leku ezberdin ezagutzen dira:
* Pemba Mozambikeko hiri baten izena da.
* Pemba Tanzaniako irla baten izena da.
* Pemba Zambiako herri baten izena da.
Horretaz gain Pemba asteroide baten izena da.
# Phyllis Smith

Phyllis Smith (San Luis, Misuri, AEB, 1951ko uztailaren 10a) estatubatuar aktorea da. Ezaguna da NBCko, The Office telesailean Phyllis Lapin interpretatzeagatik; 2005etik 2013ra emititu zen.

## Biografia

The Hill auzoan jaio zen, St. Luis hirian, Misuri. Lehen Hezkuntzako lizentziaturako graduatua da Misuri-St Unibertsitatean1972an.

### Lan ibilbidea

1970ean eta 1980an, dantzari lan egin zuen, San Louis Cardinals futbol-taldeko animatzaile gisa, eta burlesque-artista gisa ("Ez nintzen biluzten, baina nik lumak eramaten nituen", esan zuen Smith-ek), eta dantza utzi behar izan zuen belaunean lesio bat izan ondoren.
Smithek Hollywooden lan egin zuen aktore eta casting prozesuetan; testuinguru horretan, casting laguntzaile gisa lan egiten zuen The Office telesailerako, Phyllis Lapin-en papera eskaini ziotenean. Phyllis Lapin berariaz sortutako pertsonaia da, Michael Scott nagusiarekin ados ez dagoen ahots leuneko saltzaile pertsonaia. Antzezleen Sindikatuaren Saria jaso zuen, 2006an eta 2007an, filmazioko gainerako kideekin batera, komedia bateko aktore onenaren kategorian.
2008ko ekainaren 24an, Smith The Officeko kideekin aurkeztu zen Celebrity Family Feud-en.
2011n, Smithek paper garrantzitsua interpretatu zuen Bad Teacher filmean, Cameron Díaz, Justin Timberlake eta Jason Segelen ondoan.

## Lanak

Lana, urtea eta pertsonaia hurrenez hurren:
* The Office (2005-2013) - Phyllis Lapin.
* Arrested Development (2005) - Carla.
* The 40-Year-Old Virgin (2005) - Andyren ama.
* The Office: The Accountants (2006) - Phyllis.
* I Want Someone to Eat Cheese With (2006) - OA Lady / Marsha.
* The Office: The Outburst (2008) - Phyllis.
* Butter filma(2011) - Nancy.
* Bad Teacher (2011) - Lynn.
* Alvin and the Chipmunks: Chipwrecked (3D) (2011) - Azafata.
* Inside Out filma (2015) - Tristura (ahotsa)
* The OA (2016) - Betty

## Sariak eta izendapenak

| Urtea | Saria | Kategoria | Nork: | Emaitza |
| 2007 | SAGUES sariak | Telesail komikoetako banaketarik onena | The Office | Irabazlea |
| 2008 | SAGUES sariak | Telesail komikoetako banaketarik onena | The Office | Irabazlea |
| 2009 | SAGUES sariak | Telesail komikoetako banaketarik onena | The Office | Izendatua |
| 2010 | SAGUES sariak | Telesail komikoetako banaketarik onena | The Office | Izendatua |
| 2011 | SAGUES sariak | Telesail komikoetako banaketarik onena | The Office | Izendatua |

## Erreferentziak

* ↑ (Ingelesez) «Phyllis Smith | Actress, Casting Department, Soundtrack» IMDb (Noiz kontsultatua: 2024-02-19).
* ↑ (Gaztelaniaz) Rueda, Javier. (2023-06-25). «Phyllis Smith: La historia detrás del éxito en Hollywood» El CineClub (Noiz kontsultatua: 2024-02-19).
* ↑ (Gaztelaniaz) «Biografía De Phyllis Smith, Años, Altura, Marido, Valor Neto, Películas, Twitter, Obituario Y Entrevista - Gente Famosa En Estados Unidos» es.millennivm.org (Noiz kontsultatua: 2024-02-19).
* ↑ UMSL Magazine (pg. 14-15). umsl.edu.
* ↑ «"No me desnudaba, pero yo llevaba plumas"» (en inglés)
* ↑ Awards. Phyllis Smith. IMDb.

## Kanpo estekak

* Phyllis Smith Internet Movie Databaseren webgunean (Ingelesez)
* Datuak: Q508280
* Multimedia: Phyllis Smith / Q508280
# Phyllobrostis

Phyllobrostis Lyonetiidae familiako tximeleta genero bat da. Bere espezie tipoa Phyllobrostis daphneella da.

## Espezieak

| Espeziea | Egoera |
| Phyllobrostis argillosa | daturik gabe |
| Phyllobrostis calcaria | daturik gabe |
| Phyllobrostis daphneella | daturik gabe |
| Phyllobrostis eremitella | daturik gabe |
| Phyllobrostis farsensis | daturik gabe |
| Phyllobrostis fregenella | daturik gabe |
| Phyllobrostis hartmanni | daturik gabe |
| Phyllobrostis jedmella | daturik gabe |
| Phyllobrostis kandaharensis | daturik gabe |
| Phyllobrostis minoica | daturik gabe |
| Phyllobrostis nuristanica | daturik gabe |
| Phyllobrostis peninsulae | daturik gabe |
| Phyllobrostis tephroleuca | daturik gabe |

## Kanpo estekak

* Datuak: Q7188656
* Espezieak: Phyllobrostis
# Porto (Piauí)

Porto Brasilgo udalerri bat da, Piauí estatuan kokatua. 12.052 biztanle ditu 252,715 km²ko eremuan.

## Ikus, gainera

* Piauí

## Kanpo estekak

* Datuak: Q2113232
* Multimedia: Porto (Piauí) / Q2113232
# Porto (Zamora)

    Artikulu hau Zamorako udalerriari buruzkoa da; beste esanahietarako, ikus «Porto».
Porto edo Porto de Sanabria Zamorako probintziako udalerria da, Sanabria eskualdean dagoena.
2008ko urtarrilaren 1eko erroldaren arabera 250 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1766511
* Multimedia: Porto de Sanabria / Q1766511
# Portnancon

Portnancon, Eskoziako gaeleraz: Port nan Con, Eskoziako baserriz osatutako etxalde bat da, Highland eskualdeko Sutherland barrutian.

## Kanpo estekak

* Datuak: Q2105200
* Multimedia: Portnancon / Q2105200
# Portneuf (Quebec)

Portneuf Quebeceko udalerri bat da, Kanadan. Capitale-Nationale eskualdean kokatuta dago, eta horren barruan dagoen Portneuf konderriko eskualde udalerria da.. 2011ko zentsoaren arabera 3,107 biztanle zituen 108.99 kilometro koadroko azaleran.

## Kanpo estekak

* Datuak: Q142430
* Multimedia: Portneuf, Quebec / Q142430
# Portneuf-sur-Mer (Quebec)

Portneuf-sur-Mer Quebeceko udalerri bat da, Kanadan. Côte-Nord eskualdean kokatuta dago, eta horren barruan dagoen La Haute-Côte-Nord konderriko eskualde udalerria da.. 2011ko zentsoaren arabera 761 biztanle zituen 186.13 kilometro koadroko azaleran.

## Kanpo estekak

* Datuak: Q3399330
* Multimedia: Portneuf-sur-Mer / Q3399330
# Porto (argipena)

Porto mundu osoko hainbat tokiren izena izan daiteke..

## Espainia

* Porto, Zamorako probintzian dagoen udalerria.

## Brasil

* Porto Acre, Acre estatuko hiria.
* Porto Alegre, Brasilgo hiria.
* Porto Grande, Ampá estatuko hiria.
* Porto Lucena, Rio Grande do Sul estatuko hiria.
* Porto Mauá, Rio Grande do Sul estatuko hiria.
* Porto Nacional, Tocantins estatuko hiria.
* Porto Seguro, Bahían
* Porto Velho, Rondônian.
* Porto Walter, Acren.
* Porto Xavier, Rio Grande do Sul estatuko hiria.
* Porto Vera Cruz, Rio Grande do Sul estatuko hiria.

## Portugal

* Porto, Portugalgo bigarren hiririk jendetsuenaren izena
# Porto (barrutia)

Portoko barrutia Portugalgo 18 barrutietako bat da. Hiriburua Porto bera den arren udalerri handiena Vila Nova de Gaia da.

## Geografia

Barruti mugakideak hauexek ditu: iparraldean Bragako barrutia, ekialdean Vila Realgo barrutia, hegoaldean Aveiroko barrutia eta Viseuko barrutia eta mendebaldean Ozeano Atlantikoa.
2395 km²-ko azalera dauka eta 2001ean 1.781.826 biztanle zituen.

## Kontzejuak

Ondorengo 18 kontzejuak (concelhos edo municípios) hartzen ditu barne:
* Amarante
* Baião
* Felgueiras
* Gondomar
* Lousada
* Maia
* Marco de Canaveses
* Matosinhos
* Paços de Ferreira
* Paredes
* Penafiel
* Porto (Gizateriaren Ondare)
* Póvoa de Varzim
* Santo Tirso
* Trofa
* Valongo
* Vila do Conde
* Vila Nova de Gaia

## Ondasun nabarmenak

* Porto hiria Duero ibaiaren ertzean.
* Portoko katedrala.
* Torre dos Clérigos (Porto).
* Don Luis I.a zubia (Porto).
* Vila Nova de Gaia.
* Portoko ardoa garraiatzen zuten txalupak (Vila Nova de Gaia).
* Matosinhos.
* Jesus onaren eliza (Matosinhos).
* Leixões kaia (Matosinhos).
* Paços de Ferreira.

## Kanpo estekak

* Datuak: Q322792
* Multimedia: Porto (district) / Q322792
# Porto-São Bento tren geltokia

Porto-São Bento tren geltokia Portugalgo Porto hiriko tren geltoki ezaguna da. Barnealdeko azulejoek egin dute ezagun, izan ere hauen bidez Portugalgo historiaren pasarteak irudikaturik baitaude.

## Historia

XVI mendean beneditarren monasterioa izan zen bertan baina 1783an suak erre zuen. Hortik datorkio izena tren geltokiari. 1900an Karlos I.a Portugalgoak lehe harria ezarri zuen eta José Marqués da Silva arkitektuak diseinatu zuen Frantziako Arte Ederren estiloan. 1916an inauguratu zen.

## Azulejoak

XX mende hasierako azulejo margolari onena zen Jorge Colaço-k egin zituen geltokia dekoratzen duten 20.000 azulejoak 1905 eta 1916 artean.
Paisaiak, irudi etnografikoak eta hainbat pasarte hstoriko irudikatzen dituzte, Joanes I.a Portugalgoa eta Filipa Lancasterkoaren etorrera (1387) eta Zeutaren konkista (1415) besteak beste.

## Iruditegia

* Eraikina.
* Azulejoak.
* Azulejoak.
* Azulejoak.

## Kanpo estekak

* Datuak: Q579250
* Multimedia: Porto São Bento train station / Q579250
# Porto (ardoa)

    Artikulu hau ardoari buruzkoa da; hiria gaitzat duena beste hau da: «Porto»
Porto (portugesez: vinho do Porto, ˌviɲuduˈpoɾtu ahoskatua) Portugalgo ardo sendotua da. XVI. eta XVII. mendeetan jaio zen, noiz hartziduran pattarra bota zioten ardoari. Horrela, ardo sendoago bat lortzen zuten, itsas-bidaietan luzaroan irauteko.

## Aldaerak

* Beltzak: Aragonez (Tinta Roriz), Bastardo, Castelão (Periquita), Cornifesto, Donzelinho Tinto, Malvasia Preta, Marufo, Rufete, Tinta Barroca, Tinta Francisca, Tinto Cão, Touriga Franca, Touriga Nacional, Trincadeira (Tinta Amarela).
* Zuriak: Arinto (Pedernã), Cercial, Donzelinho-Branco, Folgazão, Gouveio, Malvasia Fina, Moscatel Galego Branco, Rabigato, Samarrinho, Semillon, Sercial (Esgana Cão), Síria (Roupeiro), Verdelho, Viosinho, Vital.

## Erreferentziak

* ↑ Porter, Darwin; Danforth Price. (2000). Frommer's Portugal. (16. argitaraldia) IDG Books Worldwide, Inc. ISBN 0-02-863601-5..

## Kanpo estekak

* Datuak: Q191034
* Multimedia: Port wine / Q191034
# Peñacorada

Peñacorada Espainiako Leongo mendiaren ipar-ekialdean kokatutako kareharrizko mendigunea da. Bere gailurrik altuena 1834 metroko altueran dagoen Peñacorada gailurra da. Leongo mendien gailur enblematikoenetako bat da, izan ere, Kantauriko mendilerroaren ardatzaren hegoaldera kilometro batzuk desbideratzen baita. Gailurrean erpin geodesikoa, mendizaleen postontzia eta otoitz bandera budista daude. Mota guztietako landarediz estalita daude bere magalak, iparraldean pagadi bikainak nabarmentzen dira, basapinudiak mendebaldean, eta artadiak eta hariztiak hegoaldean. Esla eta Cea ibaiak banatzen dituen mendigunea da eta Fuentes de Peñacorada herriari ematen dio izena.

## Kanpo estekak

* Datuak: Q93127979
# Peñacastillo

Peñacastillo Kantabriako hiriburu den Santander udalerriko herri bat da, udal hiriburutik 4,7 kilometrora dagoena eta Camargo udalerriaren ondoan. 14.852 biztanle ditu 2009ko erroldaren arabera. Adarzo, Camarreal, Campogiro, El Castro, Lluja, Ojaiz, Rucandial, Nueva Montaña, La Peña eta San Martín auzoetan eta El Campón industrialdean banatzen da.

## Geografia

Herriko tontorrik garaiena izen bereko mendia da, 139 metroko altuera duena, distantzia dezentetik ikus daitekeena.

## Kirolak

30 eta 40. hamarkadan traineru indartsua osatu zuen Club de Remo Peñacastillok, 1949an Kontxako Banderan hirugarren eta Espainiako Txapelketan bigarren izan zelarik.

## Kanpo estekak

* Datuak: Q9058905
* Multimedia: Peñacastillo / Q9058905
# Peña del Leon

    Artikulu hau Arabako mendiari buruzkoa da; beste esanahietarako, ikus «Peña del León».
Peña del Leon Arabako mendi hegoaldeko mendi bat da, 1.389 metro garai, Toloñoko mendilerrokoa.
Mendirik gertuena Peña del Castillo (1.432 m) du, mendebaldean, eta San Tirso ekialdean.

## Abiapuntuak

* Lagrandik (Ordu 1 eta 45 min.).
* Bernedotik (2 ordu eta 15 min.).
* Biasteritik (3 ordu eta 15 min.).

## Ikus, gainera

* Arabako mendien zerrenda.

## Kanpo estekak

* Datuak: Q12265814
# Peñacaballera

Peñacaballera Salamancako udalerria da, Béjar eskualdean dagoena.
2009ko urtarrilaren 1eko erroldaren arabera 171 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1990929
* Multimedia: Peñacaballera / Q1990929
# Peñablanca

    Artikulu hau Erronkaribarko mendiari buruzkoa da; beste esanahietarako, ikus «Kakueta (argipena)».
Peñablanca edo Kakueta (1583 m) Erronkaribarreko mendi bat da, Atuzkarratz mendilerroko gailurrik altuena.
Kakueta Atuzkarraz mendilerroko gailurrik altuena dugu.
Horrek eta herri garrantzitsuek inguraturik egoteak eragiten du seguruenik mendi-multzo erraldoi honetako tontorrik bisitatuena izatea.
Bai Izabatik (Txorimilo lepoan barrena) bai Urzainkitik (San Migelgo baselizako hondakinen ondoan pasatuz)handiak dira desnibelak, pinudi eta pagadi sarrietan barrena egiten direlarik, goiko larre zabaletara atera baino lehen.
Beste aukera batzuk Bintze sakanetik edo iparraldetik, Uztarroze herritik abiatzen dira.

## Izena

Inguru horretan eginiko ikerketa toponimikoen arabera, bertakoek Peñablanca esaten diote gailurrari. Orain arte aztertu diren dokumentuetan, Kakueta izenak ez du euskarri handirik.

## Erreferentziak

* ↑ Euskaltzaindia: Euskal Onomastikaren Datutegia.
* ↑ Euskal Herriko mendien katalogoa, Euskal Mendizale Federazioa, 2009. Euskaltzaindiaren Onomastika batzordearen oniritzia du.

## Kanpo estekak

* Kakueta / Peñablanca, http://www.euskal-herria.org/.
* Datuak: Q12265816
# Peña del Abrigo

Peña del Abrigo, Nafarroa probintzian topa dezakegun euskal mendia da. Alaitz mendialdearen HMan harrotutako gandor harritsu bat da Peña del Abrigo izenarekin goititzen dena, Untzueko Haitzaren parean, Untzue eta Muruarte herrien artean. HMko hegi aldapatsuan artadia eta ezpela dira nagusi; IEan amildegi batek ebakitzen du mendia, ikuspegi zabala eskainiz Alaitz osatzen duten gainontzeko mendietara. Gandorrak IM-HE norabidea jarraitzen du, eta beste bi tontor nabarmentzen dira: Urraun izenarekin ageri da bat IMan, 816 metro eta oso horma ikusgarriekin bere Eko amildegian, eta San Bernabe HEan, ermita txiki bat jasoz 822 metrora. Biderik errazena Untzue herritik abiatu eta gari soroen artetik pasata San Bernabe eta Peña del Abrigoren arteko lepora igotzen da, tontor batera nahiz bestera igotzeko aukera emanez, aparteko zailtasunik gabe. Peña del Abrigoren HMko hegian gora egiten duen bidezidorra nahiko arina da; harripila eta zintaz markatuta dago, baina arreta jarri beharra dago arrastoa jarraitzeko, jaitsieran batez ere.

## Kanpo estekak

Peña del Abrigo, http://www.euskal-herria.org/.
# Peña del Castillo

Peña del Castillo edo, mapa batzuetan, oraindik ere Cruz del Castillo, Arabako hegoaldeko mendi bat da. Herrialde horretako mendirik altuenetan laugarrena da, 1.432 metro baititu; Araban, garaiagoak dira Gorbeia (1.481 m), Larrasa (1.453 m) eta Palomares (1.446 m). Mendiaren tontorrean, gurutze handi bat ipini zuten 1963an, eta horregatik Cruz del Castillo izenez ere ezaguna da mendia. Toloñoko mendilerroan dago, eta mendirik hurbilena Larrasa du.
Lagranetik abiatzen den ibilbidean ikatz-txondorren hainbat eraikuntza-fase ikus daitezke, helburu didaktikoz ezarriak.

## Abiapuntuak

* Lagran herritik (2 ordu).
* Guardia herritik (2 ordu, 30 min.).
* Palomares menditik (1 ordu, 15 min.).

## Erreferentziak

* ↑ Euskal Herriko mendien katalogoa, Euskal Mendizale Federazioa, 2009. Euskaltzaindiaren Onomastika batzordearen oniritzia du.

## Ikus, gainera

* Arabako mendien zerrenda.

## Kanpo estekak

* Datuak: Q12255995
# Peña del León

    Artikulu hau Arabako mendiari buruzkoa da; beste esanahietarako, ikus «Peña del Leon».
Peña del León Errioxako mendia da, 1.215 metro garai, Toloñoko mendilerrokoa.

## Kanpo estekak

* Datuak: Q60501500